CELEX: 32021R2092
Language: da
Date: 2021-11-29 00:00:00
Title: Kommissionens gennemførelsesforordning (EU) 2021/2092 af 29. november 2021 vedrørende godkendelse af kaliumdiformat som fodertilsætningsstof til slagtesvin og fravænnede smågrise (EØS-relevant tekst)

30.11.2021   
               
               
                  DA
               
               
                  Den Europæiske Unions Tidende
               
               
                  L 427/166
               
            
         KOMMISSIONENS GENNEMFØRELSESFORORDNING (EU) 2021/2092
         af 29. november 2021
         vedrørende godkendelse af kaliumdiformat som fodertilsætningsstof til slagtesvin og fravænnede smågrise
         (EØS-relevant tekst)
         EUROPA-KOMMISSIONEN HAR
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EF) nr. 1831/2003 af 22. september 2003 om fodertilsætningsstoffer (1), særlig artikel 9, stk. 2, og
         ud fra følgende betragtninger:
         
                     (1)
                  
                  
                     Forordning (EF) nr. 1831/2003 indeholder bestemmelser om godkendelse af fodertilsætningsstoffer og om grundlaget og procedurerne for udstedelse af sådanne godkendelser.
                  
               
                     (2)
                  
                  
                     Der er i overensstemmelse med artikel 7 i forordning (EF) nr. 1831/2003 indgivet en ansøgning om godkendelse af kaliumdiformat. Ansøgningen var vedlagt de oplysninger og dokumenter, der kræves i henhold til artikel 7, stk. 3, i forordning (EF) nr. 1831/2003.
                  
               
                     (3)
                  
                  
                     Ansøgningen vedrører godkendelse af kaliumdiformat som fodertilsætningsstof til slagtesvin og fravænnede smågrise med klassificering i kategorien »teknologiske tilsætningsstoffer«.
                  
               
                     (4)
                  
                  
                     Den Europæiske Fødevaresikkerhedsautoritet (»autoriteten«) konkluderede i sin udtalelse af 5. maj 2021 (2), at kaliumdiformat under de foreslåede anvendelsesbetingelser ikke har skadelige virkninger på dyrs sundhed, forbrugernes sikkerhed eller miljøet. Den konkluderede endvidere, at stoffet ikke giver anledning til betænkeligheder vedrørende dets virkninger for luftvejene eller huden, men at det er øjenirriterende. Kommissionen vurderer derfor, at der bør træffes passende beskyttelsesforanstaltninger for at forhindre skadelige virkninger for menneskers sundhed, navnlig for brugerne af tilsætningsstoffet. Autoriteten konkluderede også, at stoffet potentielt kan være effektivt som teknologisk tilsætningsstof i foder. Autoriteten har ligeledes gennemgået den rapport om metoderne til analyse af fodertilsætningsstoffet i foder, der blev forelagt af det i henhold til forordning (EF) nr. 1831/2003 oprettede referencelaboratorium.
                  
               
                     (5)
                  
                  
                     Vurderingen af kaliumdiformat viser, at betingelserne for godkendelse, jf. artikel 5 i forordning (EF) nr. 1831/2003, er opfyldt. Anvendelsen af dette stof bør derfor godkendes som anført i bilaget til nærværende forordning.
                  
               
                     (6)
                  
                  
                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —
                  
               VEDTAGET DENNE FORORDNING:
         
            Artikel 1
            Det i bilaget opførte stof, som tilhører tilsætningsstofkategorien »teknologiske tilsætningsstoffer« og den funktionelle gruppe »surhedsregulerende midler«, tillades anvendt som fodertilsætningsstof på de betingelser, der er fastsat i samme bilag.
         
         
            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 29. november 2021.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 268 af 18.10.2003, s. 29.
         
            (2)  EFSA Journal 2021;19(5):6617.
      
      
         
            BILAG
            
                        Tilsætningsstoffets identifikationsnummer
                     
                     
                        Tilsætningsstof
                     
                     
                        Sammensætning, kemisk betegnelse, beskrivelse og analysemetode
                     
                     
                        Dyreart eller -kategori
                     
                     
                        Maksimumsalder
                     
                     
                        Minimumsindhold
                     
                     
                        Maksimumsindhold
                     
                     
                        Andre bestemmelser
                     
                     
                        Godkendelse gyldig til
                     
                  
                        mg/kg fuldfoder med et vandindhold på 12 %
                     
                  
                        
                           Kategori: teknologiske tilsætningsstoffer
                        
                        
                           Funktionel gruppe: surhedsregulerende midler
                        
                     
                  
                        1j001
                     
                     
                        Kaliumdiformat
                     
                     
                        
                           Tilsætningsstoffets sammensætning
                        
                        Kaliumdiformat: ≥ 98 %
                     
                     
                        Slagtesvin
                        Fravænnede smågrise
                     
                     
                        —
                     
                     
                        —
                     
                     
                        6 000 
                     
                     
                        
                                    1.
                                 
                                 
                                    I brugsvejledningen for tilsætningsstoffet og forblandingerne angives oplagringsbetingelserne.
                                 
                              
                                    2.
                                 
                                 
                                    Det maksimale indhold af kaliumdiformat er 6 000  mg/kg fuldfoder med et vandindhold på 12 %, uanset om det anvendes alene som surhedsregulerende middel eller i kombination med andre kilder til kaliumdiformat.
                                 
                              
                                    3.
                                 
                                 
                                    Foderstofvirksomhedslederne fastlægger driftsprocedurer og administrative foranstaltninger for brugerne af tilsætningsstoffet og forblandingerne med henblik på at imødegå potentielle risici ved anvendelse. I tilfælde, hvor risiciene ikke kan fjernes eller begrænses til et minimum ved hjælp af disse procedurer og foranstaltninger, må tilsætningsstoffet og forblandingerne kun anvendes med de fornødne personlige værnemidler, herunder øjenbeskyttelse.
                                 
                              
                     
                        20. december 2031
                     
                  
                        
                           Aktivstoffets karakteristika
                        
                        Kaliumdiformat
                        CAS-nr.: 20642-05-1
                        Einecs-nr.: 243-934-6
                        C2H3O4K
                     
                  
                        
                           Analysemetode
                            (1)
                        
                        Til bestemmelse af kaliumdiformat (udtrykt som samlet indhold af myresyre) i fødevaretilsætningsstoffet, forblandinger og foderstoffer:
                        
                                    —
                                 
                                 
                                    ionbyttekromatografi i kombination med elektrisk ledningsevnedetektion (IC-CD) — EN 17294.
                                 
                              Til bestemmelse af kalium i fodertilsætningsstoffet:
                        
                                    —
                                 
                                 
                                    atomabsorptionsspektrometri (AAS) — EN ISO 6869 eller
                                 
                              
                                    —
                                 
                                 
                                    induktivt koblet plasmaatomemissionsspektrometri (ICP-AES) — EN 15510.
                                 
                              
                  
               (1)  Nærmere oplysninger om analysemetoderne findes på referencelaboratoriets hjemmeside: https://ec.europa.eu/jrc/en/eurl/feed-additives/evaluation-reports